Materiál predkladaný na 1/12 zasadnutie 12546-3/2012-BA

Dozornej rady Sociálnej poisťovne

konané dňa 7. februára 2012

**2**

# N Á V R H

# PODROBNOSTÍ O SPÔSOBE A VYKONANÍVOĽBY HLAVNÉHO KONTROLÓRA

# SOCIÁLNEJ POISŤOVNE

**Dôvod predloženia:**

v súlade s § 123 ods. 2 písm. h) zákona č. 461/2003 Z. z. o sociálnom

poistení v znení neskorších zmien

**Materiál predkladá:**

1. Návrh uznesenia Dozornej rady Sociálnej poisťovne
2. Predkladaciu správu

**Materiál predkladá:**

RNDr. Jozef Mihál

predseda Dozornej rady

Sociálnej poisťovne

**Návrh uznesenia**

**Dozornej rady Sociálnej poisťovne**

**Dozorná rada Sociálnej poisťovne**

**schvaľuje**

podrobnosti o spôsobe a vykonaní voľby hlavného kontrolóra Sociálnej poisťovne.

#  Predkladacia správa

 Podľa § 245b ods. 4 zákona č. 461/2003 Z. z. o sociálnom poistení v znení neskorších zákonov (ďalej len „zákon o sociálnom poistení“) Dozorná rada Sociálnej poisťovne (ďalej len „dozorná rada“) vykoná voľbu hlavného kontrolóra počas posledných 60 dní funkčného obdobia doterajšieho hlavného kontrolóra alebo 60 dní od zániku funkcie hlavného kontrolóra podľa odseku 6 písm. b) až e) tohto zákona.

Dozorná rada podľa § 123 ods. 2 písm. b) štvrtý bod zákona o sociálnom poistení schvaľuje podrobnosti o spôsobe a vykonaní voľby hlavného kontrolóra.

 Hlavný kontrolór podľa § 245a zákona o sociálnom poistení vykonáva kontrolu hospodárnosti a efektívnosti nakladania s vlastným majetkom Sociálnej (vnútorná kontrola) poisťovne a podľa zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona
č. 618/2004 Z. z.

 Podľa § 245b ods. 2 zákona o sociálnom poistení za hlavného kontrolóra môže byť zvolená fyzická osoba, ktorá

* má skončené vysokoškolské vzdelanie druhého stupňa,
* má najmenej desať rokov praxe v oblasti finančnej kontroly a vnútorného auditu,
* spĺňa predpoklady výkonu práce vo verejnom záujme podľa § 3 zákona
č. 552/2003 Z. z. o výkone práce vo verejnom záujme.

V súlade s ustanovením § 123 ods. 2 písm. b) štvrtý bod zákona o sociálnom poistení navrhujem tieto **procesné náležitosti a** **varianty týkajúce sa spôsobu a vykonania voľby hlavného kontrolóra:**

1. návrh kandidáta na hlavného kontrolóra sa písomne predkladá dozornej rade v termíne určenom v rokovacom poriadku dozornej rady na doručenie písomných materiálov, ktoré majú byť predmetom rokovania dozornej rady

Návrh kandidáta na hlavného kontrolóra obsahuje základné údaje o kandidátovi – meno, priezvisko, dátum narodenia, adresu trvalého bydliska, prehľad o vzdelaní, praxi, výpis z registra trestov nie starší ako tri mesiace.

1. spôsob hlasovania dozornej rady pri voľbe hlavného kontrolóra v súlade s § 245b ods. 3 zákona o sociálnom poistení

Verejné hlasovanie členov dozornej rady.

Na zvolenie hlavného kontrolóra je potrebný súhlas nadpolovičnej väčšiny všetkých členov dozornej rady. Ak hlavný kontrolór nebude zvolený nadpolovičnou väčšinou, vykoná sa nová voľba v termíne určenom na vykonanie voľby hlavného kontrolóra.